

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

**OGRES NOVADA PAŠVALDĪBAS**

**KULTŪRAS, JAUNATNES UN SPORTA JAUTĀJUMU KOMITEJAS SĒDES PROTOKOLS**

|  |  |
| --- | --- |
| 2025. gada 22. maijs | **Nr.**3 |

Ogrē, Brīvības ielā 33, 3.stāva zālē

Sēde sasaukta pulksten. 10.25

Sēdi atklāj pulksten. 10.35

Sēdi vada: Kultūras, jaunatnes un sporta jautājumu komitejas priekšsēdētājs Jānis Siliņš

Sēdi protokolē: Ogres novada pašvaldības centrālās administrācijas Kancelejas vadītāja vietniece Santa Hermane-Kondrova

Piedalās komitejas locekļi: Dace Māliņa, Valentīns Špēlis, Jānis Kaijaks, Dzirkstīte Žindiga, Dace Veiliņa.

Piedalās deputāti: Egils Helmanis, Gints Sīviņš, Raivis Ūzuls, Pāvels Kotāns, Kaspars Bramanis, AtvarsLakstīgala, Santa Ločmele, Rūdolfs Kudļa, ArtūrsMangulis, IndulisTrapiņš, TomsĀboltiņš, Daiga Brante, Igors Miglinieks, Jānis Iklāvs, Dainis Širovs, Ilmārs Zemnieks.

Nepiedalās deputāti: Andris Krauja – cits iemesls.

Piedalās pašvaldības darbinieki un uzaicinātie: Ogres novada pašvaldības izpilddirektors Pēteris Špakovskis, Izpilddirektora vietniece Dana Bārbale, Kancelejas vadītāja Ingūna Šubrovska, Juridiskās nodaļas juriste Valda Brūvere, Juridiskās nodaļas juriste Sandra Ziediņa,

Personālvadības nodaļas vadītāja Antra Pūga, Nekustamo īpašumu pārvaldes nodaļas vadītāja Antra Lastiņa, Nekustamo īpašumu pārvaldes nodaļas nekustamo īpašumu speciāliste Aija Mežale, Attīstības un plānošanas nodaļas vadītāja Aija Romanovska, Attīstības un plānošanas nodaļas telpiskais plānotājs Toms Mārtiņš Millers, Stratēģiskās plānošanas nodaļas vadītājs Jānis Eglīts (attālināti tiešsaistē), Informācijas sistēmu un tehnoloģiju nodaļas datorsistēmu un datortīklu administrators Kaspars Vilcāns, Informācijas sistēmu un tehnoloģiju nodaļas datorsistēmu un datortīklu administrators Artūrs Beitiks, Madlienas pagasta pārvaldes vadītāja Inga Elme, Meņģeles pagasta pārvaldes vadītāja Vija Kauliņa (attālināti tiešsaistē), Jumpravas pagasta pārvaldes vadītājs Aivars Samsons (attālināti tiešsaistē), Ogres novada Izglītības pārvaldes vadītājs Igors Grigorjevs, Ogres novada Sociālā dienesta vadītāja Sarmīte Ozoliņa, Ogres novada Sociālā dienesta juriste Katrīne Kondratjuka.

**SĒDES DARBA KĀRTĪBA:**

1. Par saistošo noteikumu “Kārtība, kādā organizējama jauniešu nodarbinātība vasaras brīvlaikā Ogres novadā” projekta un paskaidrojuma raksta publicēšanu sabiedrības viedokļa noskaidrošanai

**Par** **saistošo noteikumu “Kārtība, kādā organizējama jauniešu nodarbinātība vasaras brīvlaikā Ogres novadā” projekta un paskaidrojuma raksta publicēšanu sabiedrības viedokļa noskaidrošanai**

Lēmuma projekta ziņotājs - Igors Grigorjevs

Lai vasaras brīvlaikā Ogres novada pašvaldības izglītojamiem sniegtu iespēju iegūt papildus ienākumus un nodrošinātu iespēju iegūt jaunas zināšanas, darba prasmes, iemaņas un pieredzi, kā arī veicinātu sadarbību ar novada uzņēmējiem jaunu pieredžu un prasmju apgūšanai Ogres novada jauniešiem, sagatavots saistošo noteikumu “Kārtība, kādā organizējama jauniešu nodarbinātība vasaras brīvlaikā Ogres novadā” projekts.

Jauniešu nodarbinātība vasaras brīvlaikā veicina jauniešu pilnvērtīgu izaugsmi, jaunu prasmju un pieredžu iegūšanu. Nodrošinot skolēniem iespēju strādāt vasaras brīvlaikā, pašvaldība sniedz nozīmīgu ieguldījumu jauniešu attīstībā, ļaujot viņiem iegūt pirmo darba pieredzi, attīstīt praktiskās prasmes un iepazīt darba vidi. Nodarbinātība attīsta jauniešos mērķtiecību un nodrošina lietderīgu brīvā laika izmantošanu, vienlaikus samazinot sociālo risku iespējamību. Nodarbinātība skolēnu vasaras brīvlaikā sniedz arī jauniešiem vairāk informāciju lēmumu pieņemšanai par nākotnes profesijas izvēli.

Sagatavotajā saistošo noteikumu projektā iekļauta informācija par darba devēju pieteikšanos, pieteikumu izvērtēšanu, nodarbinātības nosacījumiem un finansēšanas kārtību.

Saskaņā ar Pašvaldību likuma 46. panta trešo daļu saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Ņemot vērā iepriekš minēto un pamatojoties uz Pašvaldību likuma 46. panta trešo daļu

**balsojot: ar 6 balsīm "Par" (Dace Māliņa, Dace Veiliņa, Dzirkstīte Žindiga, Jānis Kaijaks, Jānis Siliņš, Valentīns Špēlis), "Pret" – nav, "Atturas" – nav,**

**"Nepiedalās" – nav,**

Kultūras, jaunatnes un sporta jautājumu komiteja **NOLEMJ:**

1. Nodot saistošo noteikumu “Kārtība kādā organizējama jauniešu nodarbinātība vasaras brīvlaikā Ogres novadā” projektu un paskaidrojuma rakstu sabiedrības viedokļa noskaidrošanai.
2. Uzdot Ogres novada pašvaldības Centrālās administrācijas Komunikācijas nodaļai publicēt saistošo noteikumu projektu un paskaidrojuma rakstu Ogres novada pašvaldības oficiālajā tīmekļvietnē www.ogresnovads.lv, sabiedrības viedokļa noskaidrošanai paredzot divu nedēļu termiņu.
3. Noteikt, ka sabiedrība viedokli par saistošo noteikumu projektu var iesniegt elektroniski, sūtot to uz oficiālo elektronisko adresi, elektroniskā pasta adresi ogredome@ogresnovads.lv vai personīgi iesniedzot to Ogres novada pašvaldības Klientu apkalpošanas centros.
4. Uzdot saistošo noteikumu projekta sagatavotājam apkopot šī lēmuma 2. punkta kārtībā saņemto sabiedrības viedokli.

Sēdi slēdz pulksten 10.38

|  |  |  |  |
| --- | --- | --- | --- |
| Sēdes vadītājs, Kultūras, jaunatnes un sporta jautājumu komitejas priekšsēdētājs   |  |  | | --- | --- | | Protokolēja Kancelejas vadītāja vietniece |  | | Jānis Siliņš  Santa Hermane-Kondrova |

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU